ai4bharat/Pralekha huggingface dataset:
کامرس اور صنعت کی وزارتہ
برآمدات کو فروغ دینے کے لیے حکومت کی جانب سے کئے گئے مختلف اقدامات
حکومت کاروباری ماحول کو بہتر بنانے اور غیر ملکی سرمایہ کاری کو راغب کرنے کے لیے "کاروبار میں آسانی" کے ذریعے ہندوستانی صنعت کو مستحکم کرنے کے لئے مسلسل مصروف ہے
نئی دہلی:04؍ اگست، 2021۔تجارت اور صنعت کی وزارت میں وزیر مملکت محترمہ انوپریہ پٹیل نے آج لوک سبھا میں پوچھے گئے ایک سوال کے تحریری جواب میں اطلاع فراہم کی کہ حکومت بین الاقوامی منڈیوں میں ہندوستانی برآمدات کو فروغ دینے کے لیے پرعزم ہے اور مناسب اقدامات وقتا فوقتا کئے جاتے ہیں۔ اہم اسکیمیں/ اقدامات یہ ہیں:
کووڈ 19 وبا کے دوران مستحکم نظام فراہم کرنے کے لیے غیر ملکی تجارتی پالیسی کو 30 ستمبر 2021 تک بڑھا دیا گیا ہے۔
ایڈوانس اتھارٹی اسکیم اور ایکسپورٹ پروموشن کیپیٹل گڈز  اسکیم جیسی اسکیمیں نافذ کی جا رہی ہیں تاکہ برآمداتی پیداوار کے لیے خام مال اور کیپیٹل گڈز کی محصول سے مبرا درآمد کو قابل بنایا جاسکے۔
سود کی مساوات اسکیم جو شپمنٹ سے پہلے اور بعد میں روپیہ ایکسپورٹ کریڈٹ فراہم کرتی ہے، 30 ستمبر2021 تک بڑھا دی گئی ہے۔
برآمد شدہ پروڈکٹس پر ڈیوٹی اور ٹیکس کی چھوٹ  اسکیم یکم جنوری 2021 سے برآمدات کے لیے فعال کر دی گئی ہے۔
ملبوسات اور تیار شدہ برآمدات کے لیے ریاست اور مرکزی محصولات اور ٹیکسوں کی چھوٹ  اسکیم کو مارچ 2024 تک بڑھانے کا فیصلہ کیا گیا ہے۔
مخصوص زراعت کی مصنوعات کے لیے ٹرانسپورٹ اور مارکیٹنگ اسسٹنس  اسکیم زرعی مصنوعات کی مال برداری اور مارکیٹنگ کے بین الاقوامی جزو اور مخصوص بیرونی منڈیوں میں ہندوستانی زرعی مصنوعات کے لیے برانڈ کی پہچان کو فروغ دینے میں مدد فراہم کرتی ہے۔
سرٹیفکیٹ آف اوریجن  کے لیے ایک مشترکہ ڈیجیٹل پلیٹ فارم لانچ کیا گیا ہے تاکہ برآمد کنندگان کی جانب سے فری ٹریڈ ایگریمنٹ  کے استعمال کو بڑھایا جا سکے۔
ہمارے وسیع ملک کی مکمل برآمداتی صلاحیت سے فائدہ اٹھانے کے لیے اضلاع کو ہر ضلع میں برآمداتی صلاحیت کے ساتھ مصنوعات اور خدمات کی شناخت، ان مصنوعات/خدمات کو برآمد کرنے کے لیے رکاوٹوں کو دور کرنے اور ان مقامی برآمد کنندگان کی مدد سے برآمداتی مرکز کے طور پر فروغ دیا جا رہا ہے۔ اسٹریٹجک اقدام 478 اضلاع کے لیے ضلعی مخصوص برآمدی ایکشن پلان تیار کیا گیا ہے۔
حکومت کاروباری ماحول کو بہتر بنانے اور غیر ملکی سرمایہ کاری کو راغب کرنے کے لیے "کاروبار میں آسانی" کے ذریعے ہندوستانی صنعت کو مستحکم کرنے میں مسلسل مصروف ہے۔
گھریلو مینوفیکچرنگ کو عالمی سطح پر مسابقتی بنانے اور مینوفیکچرنگ میں عالمی چیمپئن بنانے کے لیے 13 شعبوں میں پیداوار پر مبنی ترغیبات  اسکیمیں نافذ کی جا رہی ہیں۔ حکومت نے موجودہ آزاد تجارتی معاہدوں  میں سے کچھ کا جائزہ لینے کا آغاز کیا ہے تاکہ گھریلو صنعت کو فائدہ پہنچانے کے ساتھ ساتھ انہیں زیادہ صارف دوست، سادہ اور تجارتی سہولت فراہم کرنے کے لیے اپنی برآمداتی صلاحیت کو زیادہ سے زیادہ بنایا جا سکے۔ اس کے علاوہ متعدد ممالک کے ساتھ دو طرفہ تجارتی مذاکرات شروع کیے گئے ہیں۔
-----------------------
ش ح۔م ع۔ ع ن
U NO: 8175
(Visitor Counter : 172
اسٹیل کی وزارت
این ایم ڈی سی نے مسلسل تیسرے سال 30ملین ٹن سے زیادہ پیداوار اورفروخت کی
نئی دہلی؍یکم ؍اپریل ؍ملک میں خام لوہے کی پیداوار کرنے والی سب سے بڑی کمپنی نیشنل منرل ڈیولپمنٹ کارپوریشن  نے مالی سال 19-2018 کے لئے ایک بار پھر پیداوار اور فروخت سے متعلق 30 ملین ٹن کا ہندسہ پار کیا ہے۔ مسلسل تیسرے سال ایسا ہو اہے۔
مسلسل 5 مہینے تک ڈونی ملائی مائن میں پیداوار بن رہنے، اگست ؍ 2018 تک کوئی ایکسپورٹ نہ ہونے، بَیلا ڈیلا سیکٹر میں زبردست بارش ہونے اور پہلی سہ ماہی میں کرناٹک سے خراب آف ٹیک ہونے کے باوجود این ایم ڈی سی نے مالی سال 2019 میں 32.44ایم ٹی کی پیداوار اور 32.38 ایم ٹی کی فروخت کی ۔
سال کے دوران این ایم ڈی سی کے خام لوہے کے پروجیکٹوں نے ایک دن ، ایک مہینہ اور ایک سال کے اندر پیداوار اور فروخت کے اعتبار سے جس بہترین کارکردگی کا مظاہرہ کیا، اُس کی تفصیل حسب ذیل ہے:
- کسی ماہ میں سب سے زیادہ ڈِسپیچ –مارچ؍2019 میں 37.95 لاکھ ٹن۔ اس سے پہلے کسی مہینے میں اس طرح کی بہترین کارکردگی جنوری 2017 میں 37.20 لاکھ ٹن رہی تھی۔
- کسی دن میں سب سے زیادہ پیداوار31؍مارچ؍2019 میں 1.91 لاکھ ٹن۔ اس سے پہلے کسی دن میں اس طرح کی بہترین کارکردگی 28؍ مارچ 2019 کو 1.63 لاکھ ٹن رہی تھی۔
- کسی دن میں سب سے زیادہ ڈِسپیچ16؍مارچ؍2019 میں 1.42 لاکھ ٹن۔ اس سے پہلے کسی دن میں اس طرح کی بہترین کارکردگی 4؍ مارچ 2018 کو 1.40 لاکھ ٹن رہی تھی۔
- کبھی سب سے زیادہ میٹر ڈِریلنگ، 19-2018 میں 16.71 میٹر۔ اس سے پہلے کی بہترین کارکردگی سال 18-2017 میں 15065 میٹر ہے۔
- 10-2009 میں کام کے دوبارہ کھلنے کے بعد ہیرے کی دوسری سب سے زیادہ پیداوار ۔
این ایم ڈی سی کے ، سی ایم ڈی این بجیندر کمار نے تندہی کے ساتھ سخت محنت اور شاندار ٹیم ورک کے لئے سبھی ملازمین کو مبارکباد دی ہے۔ انہوں نے تعاو ن اور رہنمائی کے لئے حکومت ہند کی وزارت فولاد، چھتیس گڑھ کی ریاستی حکومت اور سبھی متعلقین کا شکریہ ادا کیا ہے۔
۔۔۔۔۔۔۔۔۔۔۔
م ن۔ م م ۔ ک ا۔
U-1750
(Visitor Counter : 58
وزارت ماہی پروری، مویشی پروری و ڈیری
ماہی گیروں کی فلاح و بہبود کے لئے مرکزی مالی امدادی پروگرام
نئی دلّی، 10 دسمبر /ماہی پروری، مویشی پروری اور دودھ کی صنعت کے وزیر مملکت جناب پرتاپ چندر سارنگی نے آج لوک سبھا میں ایک سوال کے تحریری جواب میں بتایا کہ ماہی پروری، مویشی پروری اور دودھ کی صنعت کا محکمہ مرکز کی اسپانسر شدہ اسکیم نیلا انقلاب: ماہی پروری کا مینجمنٹ اور مربوط ترقیات پر عمل در آمد کر رہا ہے، جس کے تحت ریاستی حکومتوں / مرکز کے زیر انتظام علاقوں کے ماہی گیروں کو ماہی گیری کے لئے ساز و سمان کی خریداری، ماہی پروری کے لئے جہازوں کی فراہمی، مچھلی کی تخم پروری کے یونٹ بمعہ آلات، پنجرے / پین کلچر،مال کی تیاری کے بعد اسے محفوظ رکھنے کی سہولیات مثلاً برف کے پلانٹ، کولڈ اسٹوریج، یخ بستہ اور منقسم ٹرک، مچھلی کی مارکیٹنگ کی سہولیات، مچھلی پکڑنے پر پابندی کی مدت کے دوران بچت اور امداد، ماہی گیروں کے لئے مکانات، ماہی گروں کے لئے بیمہ وغیرہ کی سہولیات کے لئے مالی امداد فراہم کر تی ہے ۔ علاوہ از ایں، نیشنل فشریز ڈیولپمنٹ بورڈ  نے بھی دو مالی برسوں کے دوران لوک تک لیک میں مچھلی کے بچوں کے اسٹاک کے لئے مدد دی ہے، جس کے تحت لوک تک لیک میں 2015-16 میں 50 لاکھ مچھلی کے بچے، اور 2018-19 کے دوران 12.50 لاکھ مچھلی کے بچے ذخیرہ کئے گئے ہیں۔
حکومت منی پور نے بھی رپورٹ دی ہے کہ لوک تک اتھارٹی  وقتاً فوقتاً ماہی گیروں کے لئے ان کی گزر بسر کے حالات کو بہتر بنانے کے لئے پروگرام نافذ کرتی رہی ہے۔ ایل ڈی اے کی جانب سے ماہی گیروں کو سور پالنے،مچھلی پالنے، دھان وغیرہ کے ذریعہ متبادل آمدنی کے ذرائع فراہم کرانے کے لئے امداد دی جاتی ہے۔ ایل ڈی اے نے یہ بھی بتایا ہے کہ ایل ڈی اے، منی پور کے ذریعہ وقتاً فوقتاً ماہی پروری کے لئے قائم کئے گئے مختلف مقامات پر بنیادی ڈھانچہ سہولیات کے ذریعہ مچھلی کے ذخیرہ کرنے اور انہیں نکالنے میں مدد دی جاتی ہے۔ اس کے علاوہ یہ بھی بتایا گیا ہے کہ منی پور حکومت کے محکمہ ماہی پروری نے کنٹرول ریٹ پر معیاری مچھلی کے انڈوں کی مسلسل فراہمی کو یقینی کے لئے ایک فیڈ مل بھی قائم کی ہے۔ مزید مطلع کیا گیا ہے کہ منی پور کے محکمہ ماہی پروری نے ماہی گیروں کو مالیاتی قرض فراہم کرانے کے لئے 17 بینکوں کے ساتھ معاہدے کئے ہیں۔ منی پور حکومت نے بتایا ہے کہ لوک تک لیک میں تجارتی سرگرمیاں منی پور لوک تک لیک  ایکٹ، 2006 کے تحت انجام دی جاتی ہیں۔
۔۔۔۔۔۔
U.5714
(Visitor Counter : 60
وزارت دفاع
رکشا راجیہ منتری جناب اجے بھٹ نے پونیت ساگر ابھیان کی کامیابی کے لئے این سی سی کو مبارکباد دی
رکشا راجیہ منتری جناب اجے بھٹ نے سمندری ساحلوں، ریور فرنٹ اور دیگر آبی ذخائر سے پلاسٹک اور دیگر کچرا اشیاء کو ہٹانے میں پونیت ساگر ابھیان کی کامیابی کے لئے این سی سی کی ستائش کی۔ وہ 12اکتوبر 2022کو دہلی میں منعقد این سی سی کے مشترکہ ریاستی نمائندوں اور ایڈیشنل ؍ڈپٹی ڈائریکٹرس جنرلاجلاس میں افتتاحی خطاب کررہے تھے۔انہوں نے کہا کہ این سی سی کے ذریعے نوجوانوں کو تربیت یافتہ ذمہ دار ، منظم اور متحرک شہری بنانے کی کوشش کی جارہی ہے، جو قابل ستائش ہے اور زندگی کے تمام شعبوں سے جڑے افراد کے ذریعے بھی اس کی بے حد ستائش کی گئی ہے۔
جے ایس آر اینڈ اے ؍ڈی ایک دو سالہ پروگرام ہے، جس میں دفاعی سیکریٹری ڈاکٹر اجے کمار، لیفٹیننٹ جنرل گربیر پال سنگھ، ڈی جی، این سی سی ، مختلف ریاستوں کے این سی سی سربراہ اور ریاستی حکومتوں کے نمائندوں سمیت وزارت دفاع کے اعلیٰ نمائندوں نے شرکت کی۔چونکہ این سی سی سرگرمیوں کا کام کاج پالیسیوں ، مالیات، انتظامی اور دیگر پہلوؤں کے پس منظر میں مرکز اور ریاستی سرکاروں کی مشترکہ ذمہ داری ہے ، اس لئے یہ اجلاس مختلف اسٹیک ہولڈرز کے ذریعے این سی سی سرگرمیوں کا منصوبہ بنانے، انہیں لاگو کرنے اورتال میل قائم کرنے کے لئے ایک پلیٹ فارم مہیا کرتا ہے۔
این سی سی کے ڈائریکٹر جنرل لیفٹیننٹ جنرل گربیر پال سنگھ نے کیڈٹوں کے لئے اعلیٰ سطح کی حوصلہ افزائی اور تحریک کو یقینی بنانے کے لئے تمام ریاستوں میں اچھی طرح سے لیس تربیت اور کیمپ بنیادی ڈھانچے کے قیام کی ضرورت کو اُجاگر کیا۔ ریاستوں کے نمائندوں نے اپنی اپنی ریاستوں میں بنیادی ڈھانچہ، تربیتی سہولیات، کیڈٹوں کو معاوضے اور پیسے کے معاملے میں این سی سی کو بڑھاوا دینے اور مدد کرنے کے اپنے عہد کی تصدیق کی۔
صحت اور خاندانی بہبود کی وزارت
منکی پاکس سے متعلق اپ ڈیٹ
صحت اور خاندانی بہبود کی مرکزی وزارت نے منکی پاکس کے مرض کا انتظام کرنے پر ریاستوں/ مرکز کے زیر انتظام علاقوں کو رہنما خطوط جاری کیے
معالجاتی نمونوں کو انٹی گریٹیڈ ڈزیز سرویلانس پروگرام  نیٹ ورک کے ذریعے پونے میں واقع این آئی وی میں جانچ کے لیے بھیجا جائے گا
صحت اور خاندانی بہبودکی مرکزی وزارت نے غیرمقامی ممالک میں پنکی پاکس  کے بڑھتے معاملوں کو ذہن میں رکھتے ہوئے، منکی پاکس کا انتظام کرنے کے لیے ایک سرگرم اور جوکھم پر مبنی نکتہ نظر اپنانے اور پورے ملک میں پیشگی تیاری کو یقینی بنانے کے لیے آج ‘منکی پاکس کے مرض کا انتظام کرنے کے لیے رہنما خطوط’ جاری کیے ہیں۔ یہ رہنما خطوط صحت اور خاندانی بہبود کی مرکزی وزارت کی ویب سائٹhttps://main.mohfw.gov.in/sites/default/files/Guidelines%20for%20Management%20of%20Monkeypox%20Disease.pdf پر دستیاب ہیں۔
ہندوستان میں آج کی تاریخ میں منکی پاکس کے مرض کا کوئی بھی معاملہ سامنا نہیں آیا ہے۔
رہنما خطوط کے مطابق ، پولیمریز چین ری ایکشن  اور / یا سکونسنگ کے ذریعے وائرل ڈی این اے کی یونیک سکونسنگ کا پتہ لگا کر منکی پاکس وائرس کے معاملوں کی تصدیق کی جاتی ہے۔ تمام معالجاتی نمونوں کو متعلقہ ضلعوں / ریاستوں کے انٹی گریٹیڈ ڈیزیز سرویلانس پروگرام  نیٹ ورک کے ذریعے آئی سی ایم آر – این آئی بی  کی سرکردہ تجربہ گاہوں میں لے کر جانا ضروری ہے۔
منکی پاکس کے مرض کا انتظام کرنے کے لیے جاری کیے گئے رہنما خطوط میں متعدی امراض کے سائنس  پر رہنما خطوط جاری کیے گئے ہیں۔
جاری کیے گئے رہنما خطوط میں مرض کی روک تھام کے لیے بنیادی صحت عامہ کے طریقوں کے طور پر نئے معاملوں کی نگرانی کرنے اور تیزی سے شناخت کرنے پر زور دیا گیا ہے، جس سے مرض کی ایک شخص سے دوسرے شخص میں منتقلی کے خطرات میں کمی لانے کی ضرورت کو لازمی کیا گیا ہے۔ ا نفیکشن کی روک تھام اور کنٹرول  کے ان طریقوں میں گھر پر آئی پی سی، مریض کا آئیسولیشن اور ایمبولینس ٹرانسفر حکمت عملی ، اضافی احتیاط کے بارے میں بتایا گیا ہے، جن میں آئیسولیشن کے طریقے اور وقت پر دھیان دینے کی ضرورت ہوتی ہے۔
رہنما خطوط کے مطابق مرض کی مدت کے دوران کسی بھی مریض یا اس کے رابطے میں آنے والے سامان کے ساتھ رابطے میں آنے والے شخص کی نگرانی ہر روز 21 دنوں کے لیے  کی جائے گی، جس سے اس میں مرض کے اشاروں / علامتوں کی شروعات کی جانکاری حاصل کی جاسکے۔
یہ رہنما خطوط جوکھم کے پھیلنے اور اسے روکنے کے طریقوں کے تحت خطرات کے اسباب کے سلسلے میں بیداری پھیلانے، لوگوں کو بیدار کرنے اور انہیں منکی پاکس وائرس سے بچنے کے طریقوں کے سلسلے میں تفصیلی معلومات فراہم کرتے ہیں، جیسے کہ بیمار شخص کے کسی بھی سامان کے رابطے میں آنے سے بچنا، متاثرہ مریض کو آئیسولیشن میں رکھنا، اپنے ہاتھوں کی اچھی طرح صفائی کرنا اور مریضوں کی دیکھ بھال کرتے وقت مناسب ذاتی حفاظتی آلات  کا استعمال کرنا وغیرہ۔
منکی پاکس مرض کے بارے میں کئی وسطی اور مغربی افریقی ممالک میں مقامی وبائی مرض کے طور پر رپورٹ کیا گیا ہے، جس میں کیمرون، جمہوریہ وسطی افریقہ، آئیوری کوسٹ، کانگو ریپبلک ، غابون، لائبیریا، نائیجیریا اور سیرالیون جیسے ممالک شامل ہیں۔ حالانکہ غیرمقامی ممالک جیسے امریکہ، برطانیہ، بلجیم، فرانس، جرمنی، اٹلی، نیدرلینڈ، پرتگال، اسپین، سویڈن، آسٹریلیا، کناڈا، اسرائیل، سوئٹزرلینڈ وغیرہ میں بھی اس مرض کے معاملے سامنے آئے ہیں۔
صحت اور خاندانی بہبود کی مرکزی وزارت کے ذریعے مرض کے پھیلاؤ کے معاملوں پر سخت نگرانی کی جارہی ہے۔
سٹرک ٹرانسپورٹ اور شاہراہوں کی وزارت
ریاستی شاہراہوں کو تحویل میں لینا
وزارت کو ریاستی سڑکوں بشمول ریاستی شاہ راہوں کو نئی قومی شاہ راہوں کے طور پر معلن/اپ گریڈ کرنے کے لئے مختلف ریاستی حکومتوں/مرکز کے زیر انتظام علاقوں وغیرہ سے تجاویز موصول ہوتی رہتی ہیں۔ وزارت نے راستوں کو مربوط کرنے کی ضرورت، باہمی ترجیح اور سرمائے کی دستیابی کی بنیاد پر وقتاً فوقتاً کچھ ریاستی سڑکوں بشمول ریاستی شاہ راہوں کو نئی قومی شاہ راہیں قرار دینے پر غور کیا ہے۔
ریاستی سڑکوں بشمول ریاستی شاہ راہوں کو طے شدہ اصولوں کی بنیاد پر وقتاً فوقتاً نئی قومی شاہ راہوں کی حیثیت دے دی جاتی ہے۔ نئی قومی شاہ راہوں کے طور پر اعلان کے لئے ریاستی سڑکوں کے معیار میں درج ذیل میں سے کچھ شامل ہو سکتے ہیں:
1۔ ملک کی لمبائی/چوڑائی سے گزرنے والی سڑکیں۔
2۔ ملحقہ ممالک، قومی دارالحکومتوں کو ریاستی دارالحکومتوں / باہمی طور پر ریاستی دارالحکومتوں، بڑی بندرگاہوں، غیر اہم بندرگاہوں، بڑے صنعتی مراکز یا سیاحتی مراکز کے ساتھ جوڑنا۔
3۔ پہاڑی اور الگ تھلگ علاقے میں اہم اسٹریٹجک ضرورت والی سڑکیں۔
4۔ آرٹیریل سڑکیں جو سفری فاصلے میں قابل قدر کمی لاتی ہیں اور ان سے خاطر خواہ اقتصادی ترقی حاصل ہوتی ہے۔
5۔ سڑکیں جو پسماندہ علاقوں اور پہاڑی علاقوں کے بڑے حصوں کو کھولنے میں مدد کرتی ہیں۔
6۔ سو 100 کلومیٹر طویل قومی شاہراہوں کے گرڈ کے حصول میں کردار ادا کرنے والی سڑکیں۔
7۔ پی ایم گتی شکتی نیشنل ماسٹر پلان  کے ساتھ ہم آہنگی۔
قومی شاہ راہوں کی ترقی اور دیکھ بھال ایک مسلسل عمل ہے۔ مطلع شدہ قومی شاہ راہوں پر کام، بشمول قومی شاہ راہوں پر چار یا چھ لین کے کام، ٹریفک کی بھیڑ، باہمی ترجیح، سرمائے کی دستیابی کے مطابق کئے جاتے ہیں۔
جن سڑکوں کی ترقی کے لئے شناخت کی گئی ہے ان میں ایکسپریس وے، اکنامک کوریڈورز، انٹر اور بھارت مالا پریوجنا کے تحت فیڈر کوریڈور اور روزانہ 10,000 مسافر کار یونٹ  سے زیادہ ٹریفک والی سڑکیں شامل ہیں جن کو بنیادی طور پر 4 لین والی سڑکیں بنانا اور اس سے زیادہ ترقی دینا ہے۔
قومی شاہ راہوں کی ترقی پر لگنے والے سرمائے کی لاگت کی وصولی، بشمول قومی شاہ راہوں کے طور پر مطلع شدہ ریاستی شاہ راہوں کی ترقی نیشنل ہائی ویز فیس  ضابطے 2008 کے مطابق یوزر فیس کے ذریعے کی جاتی ہے۔ یہ ضابطے وقتاً فوقتاً بدلے جاتے ہیں۔
یہ معلومات سڑک ٹرانسپورٹ اور شاہ راہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں فراہم کیں۔
سٹرک ٹرانسپورٹ اور شاہراہوں کی وزارت
شہریوں پر مبنی 58 خدمات کو مکمل طور پر آن لائن فراہم کرنے کا نوٹیفکیشن جاری، آر ٹی او جانے کی ضرورت کو ختم کرتے ہوئے رضاکارانہ بنیادوں پر آدھار کی تصدیق کی مدد سے خدمات حاصل کی جا سکتی ہیں
سڑک ٹرانسپورٹ اور شاہراہوں کی وزارت  ٹرانسپورٹ سے متعلق خدمات حاصل کرنے میں زیادہ سہولت فراہم کرنے کے لیے شہریوں پر مرکوز متعدد اصلاحات کر رہی ہے۔
سڑک ٹرانسپورٹ اور شاہراہوں کی وزارت  نے 16 ستمبر 2022 کو ایس او 4353  جاری کیا ہے، جس کے ذریعے ڈرائیونگ لائسنس، کنڈکٹر لائسنس، گاڑیوں کے رجسٹریشن، پرمٹ، ملکیت کی منتقلی وغیرہ سے متعلق کل 58 شہری مرکوز خدمات اب مکمل طور پر آن لائن حاصل کی جاسکتی ہیں، جس سے آر ٹی او جانے کی ضرورت ختم ہو جاتی ہے۔ آر ٹی او سے یہ خدمات آدھار کی تصدیق کی مدد سے رضاکارانہ بنیادوں پر حاصل کی جا سکتی ہیں۔
بغیر رابطے اور چہرے کے بغیر اس طرح کی خدمات فراہم کرنا شہریوں کے اہم وقت کو بچانے کے ساتھ ساتھ ضابطوں کی تعمیل کے ان کے بوجھ کو کم کرنے میں ایک طویل سفر طے کرے گا۔ نتیجے کے طور پر آر ٹی او میں لوگوں کی تعداد میں نمایاں کمی آنے کا امکان ہے، جو ان کے کام کاج میں زیادہ کارکردگی کا باعث بنے گا۔
گزٹ نوٹیفکیشن دیکھنے کیلئے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 79
خواتین اور بچوں کی ترقیات کی وزارت
پناہ گاہوں اور بیواؤں کے لیے پناہ گاہوں کا قیام
خواتین اور بچوں کی ترقی کی وزارت یکم اپریل 2016 سے نظر ثانی شدہ سداھر گرہ اسکیم کو نافذ کر رہی ہے۔ یہ اسکیم مشکل حالات میں خواتین کی بنیادی ضروریات کو پورا کرتی ہے - خواتین اور لڑکیاں جو خاندانی اختلاف، جرائم، تشدد، ذہنی تناؤ، کی وجہ سے بے گھر ہو جاتی ہیں، جنھیں سماجی بے دخلی یا جسم فروشی پر مجبور کیا جا رہا ہے اور جو اخلاقی لحاظ سے خطرے میں ہیں۔ اسکیم کا مقصد رہائش، خوراک، لباس، مشاورت، تربیت، طبی اور قانونی امداد کے انتظامات کے ذریعے ایسی خواتین کو معاشی اور جذباتی طور پر مشکل حالات میں بحال کرنا ہے۔
وزارت نے اتر پردیش کے متھرا کے ورنداون میں بیواؤں کے لیے گھر بنایا ہے، جس کا نام ’کرشنا کٹیر‘ ہے جس میں 1000 بیواؤں کے رہنے کی گنجائش ہے۔ گھر کو مکمل طور پر وزارت کی طرف سے فنڈ کیا جاتا ہے۔ اس کا مقصد بیواؤں کو قیام کے لیے ایک مامون اور محفوظ جگہ، صحت کی خدمات، غذائیت سے بھرپور خوراک، قانونی اور مشاورتی خدمات فراہم کرنا ہے۔ اس گھر کا افتتاح 31.08.2018 کو ہوا تھا اور یہ ملک میں بیواؤں کے لیے سب سے بڑا شیلٹر ہوم ہے۔
شمال مشرقی ریاستوں میں سدھار گرہوں کی تفصیلات درج ذیل ہیں:
|
|
نمبر شمار
|
|
ریاست
|
|
کام کر رہے سدھار گرہوں کی تعداد
|
|
-
|
|
اروناچل پردیش
|
|
1
|
|
-
|
|
آسام
|
|
16
|
|
-
|
|
منی پور
|
|
23
|
|
-
|
|
میگھالیہ
|
|
2
|
|
-
|
|
میزورم
|
|
11
|
|
-
|
|
ناگالینڈ
|
|
2
|
|
-
|
|
سکم
|
|
1
|
|
-
|
|
تریپورہ
|
|
4
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں یہ معلومات فراہم کی۔
نوجوانوں کے امور اور کھیل کود کی وزارت
ٹی او پی ایس ایتھلیٹ اور ایس اے آئی این سی او ای میں تربیت حاصل کرنے والی بندیا رانی نے اپنے اولین دولت مشترکہ کھیلوں میں شاندار کارکردگی کا مظاہرہ کیا
ویٹ لفٹر بندیا رانی دیوی نے دولت مشترکہ کھیلوں کے دوران خواتین کے 55 کلو گرام زمرے میں نقرئی تمغہ حاصل کیا ہے ۔ انہوں نے مجموعی طور پر 202 کلو گرام  وزن اٹھایا۔
منی پور کی بندیا رانی نے ایک دہائی سے بھی کم عرصہ قبل اپنے آبائی شہر امپھال میں ویٹل لفٹنگ شروع کی تھی۔ اس کھیل کو اپنانے کے بعد تین برسوں سے بھی عرصے میں انہیں امپھال میں اسپورٹس اتھارٹی آف انڈیا  کے نیشنل سینٹر آف ایکسلینس  کے لیے منتخب کر لیا گیا اور وہاں سے انہوں نے پیچھے مڑ کر نہیں دیکھا۔
این سی او ای امپھال میں تین برسوں کی مسلسل تربیت اور محنت شاقہ کے بعد، انہیں 2019 میں ایس اے آئی کے پٹیالہ ریجنل سینٹر میں انڈین نیشنل کیمپ کے لیے منتخب کر لیا گیا۔
انہوں نے گذشتہ کئی برسوں کے دوران متعدد بین الاقوامی مقابلوں میں فتح حاصل کی جن میں دولت مشترکہ سینئر چیمپئن شپ 2019 میں جیتا گیا طلائی تمغہ، سال 2021 میں اسی مقابلے میں جیتا گیا نقرئی تمغہ بھی شامل ہیں، لیکن انہیں سب سے بڑی بین الاقوامی کامیابی 30جولائی کی شب اس وقت حاصل ہوئی جب انہوں نے برمنگھم میں کھیلے جا رہے دولت مشترکہ کھیلوں کے 55کلو گرام زمرے کے تحت مقابلے میں نقرئی تمغہ جیتا۔
اس امر کو یقینی بنانے کے لیے کہ سی ڈبلیو جی کے لیے ہمارے کامن ویلتھ چیمپئنس بہتر طور پر تیار ہوں، نوجوانوں کے امور اور کھیل کود کی وزارت  نے ایس اے آئی کے تحت تربیت اور مقابلوں کے لیے اپنے سالانہ کلنڈر  کے توسط سے مجموعی طور پر 2563336 روپئے کی رقم فراہم کی ۔ اس اسکیم کے تحت بندیارانی سمیت دیگر ویٹ لفٹرس کو مقابلوں سے قبل برمنگھم بھیجا گیا تاکہ وہ بڑے مقابلے سے قبل وہاں کے حالات سے ہم آہنگ ہو سکیں۔ بندیارانی ٹارگیٹ اولمپک پوڈیم اسکیم کے ترقیاتی گروپ کا بھی حصہ ہیں، یہ اسکیم انہیں 25000 روپئے کے بقدر کے ماہانہ مشاہرے کے ساتھ ساتھ ان کی تربیت کے لیے انفرادی تعاون بھی فراہم کراتی ہے۔
وزیراعظم کا دفتر
روزگار میلے کے تحت، وزیر اعظم 26 ستمبر کو سرکاری محکموں اور تنظیموں میں نئے بھرتی ہونے والوں کو تقریباً 51,000 تقرری نامے تقسیم کریں گے
روزگار میلہ روزگار پیدا کرنے کو اولین ترجیح دینے کے وزیر اعظم کے عہد کو پورا کرنے کی جانب ایک قدم ہے
نئے تقرر پانے والے افراد آن لائن ماڈیول کرم یوگی پرارمبھ کے ذریعے خود کو تربیت بھی حاصل کریں گے
وزیر اعظم جناب نریندر مودی 26 ستمبر 2023 کو صبح 10:30 بجے ویڈیو کانفرنسنگ کے ذریعے تقریباً 51,000 نئے بھرتی ہونے والے افراد کو تقرری نامے تقسیم کریں گے۔وزیراعظم اس موقع پر تقرری پانے والے افراد سے خطاب بھی کریں گے۔
ملک بھر میں 46 مقامات پر روزگار میلہ منعقد کیا جائے گا۔بھرتیاں مرکزی حکومت کے محکموں میں کی جارہی ہیں اورساتھ ہی ریاستی حکومتوں/ مرکز کے زیر انتظام علاقوں بھی اس سلسلے میں تعاون کررہے ہیں۔ ملک بھر سے منتخب ہونے والے نئے بھرتی کئے جانے والے افراد مختلف وزارتوں/محکموں میں سرکاری نوکری حاصل کریں گے جن میں محکمہ ڈاک،انڈین آڈٹ اینڈ اکاؤنٹس ڈیپارٹمنٹ،ایٹمی توانائی کا محکمہ ، محصولات کا محکمہ ، اعلیٰ تعلیم کا محکمہ ، وزارت دفاع، صحت اور خاندانی بہبودکی وزارت شامل ہیں۔
روزگار میلہ وزیر اعظم کے روزگار کے مواقع پیدا کرنے کو اولین ترجیح دینے کے عزم کو پوراکرنے کی جانب ایک قدم ہے۔توقع ہے کہ روزگار میلہ مزید روزگار پیدا کرنے میں ایک محرک کے طور پر کام کرے گا اور نوجوانوں کو بااختیار بنانے اور قومی ترقی میں ان کی شرکت کے لیے بامعنی مواقع فراہم کرے گا۔
نیا تقرر پانے والوں کوآئی گوٹ کرم یوگی پورٹل پر ایک آن لائن ماڈیول،کرم یوگی پرارمبھ کے ذریعے تربیت حاصل کرنے کا موقع بھی مل رہا ہے، جہاں 680 سے زیادہ ای لرننگ کورسز ’کہیں بھی کسی بھی ڈیوائس‘ پرآموزش کے فارمیٹ میں دستیاب کرائے گئے ہیں۔
امور داخلہ کی وزارت
سکم کے اپنے دورے کے دوسرے دن امور داخلہ کے وزیر مملکت جناب اجے کمارمشرا نے سکم کے وزیر اعلیٰ پریم سنگھ تمانگ کے ساتھ ایک اعلیٰ سطحی میٹنگ کی
بات چیت کے دوران وسائل کے درمیان تال میل،ریلیف امداد،راحت اوربچاؤ کاری نیز بازآبادکاری کے کام کوتیزکرنے پر توجہ مرکوز کی گئی
جناب اجے کمار مشرا نے وزیر اعظم جناب نریندر مودی اور مرکزی وزیر داخلہ جناب امت شاہ کی قیادت میں مرکزی حکومت کے اس عزم کا اعادہ کیا کہ وہ ریاستی حکومت کے ساتھ مل کر کام کرے گی تاکہ جلداورمؤثر بازآبادکاری کو یقینی بنایا جا سکے
سکم کے وزیر اعلیٰ نے فوری ردعمل اورکارروائی کے لیے حکومت ہند کا شکریہ اداکیا اورمعمول کے حالات بحال کرنے اور بازآبادکاری کے کاموں میں تیزی لانے کے لیے مرکزی حکومت کے ساتھ مل کر کام کرنے کا عزم ظاہر کیا
سکم کے اپنے دورے کے دوسرے دن امور داخلہ کے وزیر مملکت جناب اجے کمار مشرا نے آج سکم کے وزیر اعلیٰ پریم سنگھ تمانگ کے ساتھ ایک اعلیٰ سطحی میٹنگ کی۔
میٹنگ کا بنیادی ایجنڈا حالیہ سیلاب کے بحران کے بعد بحالی اور بازآبادکاری کی کوششوں پرغور و خوض کرنا تھا۔ سیلاب نے ریاست کو بڑے پیمانے پر متاثر کیا ہے۔ دونوں رہنماؤں نے موجودہ صورتحال سے نمٹنے کے لیے فوری اور طویل مدتی حکمت عملی کا جائزہ لیتے ہوئے جامع بات چیت کی۔ بات چیت کے دوران وسائل کے درمیان تال میل قائم کرنے، ریلیف امداد،بچاؤ کاری اور بازآبادکاری کے کاموں کو تیز کرنے پر توجہ مرکوز کی گئی۔
امور داخلہ کے وزیر مملکت جناب اجے کمار مشرا نے وزیر اعظم جناب نریندر مودی اور مرکزی وزیر داخلہ اور امداد باہمی کے وزیر جناب امت شاہ کی قیادت میں مرکزی حکومت کے اس عزم کا اعادہ کیا کہ وہ ریاستی حکومت کے ساتھ قریبی تعاون کریں گے، تاکہ جلد اور مؤثر بازآباد کاری کو یقینی بنایا جا سکے۔ سکم کے وزیر اعلیٰ پریم سنگھ تمانگ نے فوری ردعمل کے لیے حکومت ہند کا شکریہ ادا کیا اور بحالی اور بازآبادکاری کے کاموں میں تیزی لانے کے لیے مرکزی حکومت کے ساتھ مل کر کام کرنے کا عزم ظاہر کیا۔ دونوں رہنماؤں نے حالات معمول پر لانے اور حالیہ سیلاب سے متاثرہ افراد کی مدد کے لیے انتھک محنت کرنے کے عزم کا اعادہ کیا۔
امور داخلہ کے وزیر مملکت جناب اجے کمار مشرا نے منگن ضلع کے ناگا میں آفت زدہ علاقوں کا بھی دورہ کیا۔ انہوں نے متاثرہ شہریوں کو ریلیف اور امداد کی یقین دہانی کرائی۔ اس بات پر زور دیتے ہوئے کہ وزیراعظم مسلسل صورتحال پر نظر رکھے ہوئے ہیں، جناب مشرا نے الگ تھلگ علاقوں میں پھنسے ہوئے افراد کے لیے بچاؤ اورراحت کی کوششوں کو ترجیح دینے کی فوری ضرورت پر زور دیا۔
بھارت-تبت سرحدی پولیس  آج منگن ضلع میں تیستا ہائیڈرو پاور پروجیکٹ کے قریب چنگتھم ٹاؤن میں تلاش اور بچاؤ کی کارروائیاں جاری رکھے ہوئے ہے۔ سرنگ سے ایک لاش برآمد ہوئی۔ لوگوں کی آمدورفت کے لیے دریائے تیستا پر لاگ پل بنایا گیا ہے۔ قدرتی آفات سے نمٹنے والی قومی فورس  کی دو ٹیمیں،ایک ٹیم پاکیونگ ضلع کے رنگپو اور ایک ٹیم گنگٹوک ضلع کے سنگٹام میں بھی تلاش اور بچاؤ کی کارروائیاں انجام دے رہی ہیں۔ اس دوران این ڈی آر ایف کی دو اور ٹیمیں چنگتھم پہنچ گئی ہیں اورتلاش اور بچاؤ کا کام کر رہی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ م ع ۔ع ن(
U.No 10534
(Visitor Counter : 23
امور صارفین، خوراک اور عوامی تقسیم کی وزارت
سیکرٹری محکمہ امور صارفین نے خوردہ فروشوں کو گھریلو کھپت میں خلل نہ ڈالنے کی ہدایت کی
خوردہ مارجن کی پیمانہ بندی کریں: سیکرٹری، ڈی او سی اے
محکمہ امور صارفین کے سکریٹری جناب روہت کمار سنگھ نے ایک میٹنگ میں خوردہ فروشوں کو مشورہ دیا کہ وہ خوردہ مارجن کی اس طرح سے پیمانہ بندی کریں کہ گھریلو دالوں کی کھپت کی ساخت قیمت میں اضافے سے پریشان نہ ہو۔ انہوں نے آج یہاں ریٹیلرز ایسوسی ایشن آف انڈیا  اور بڑے منظم خوردہ فروشوں کے ساتھ میٹنگ کی اور انہیں ہدایت دی کہ وہ اس بات کو یقینی بنائیں کہ دالوں، خاص طور پر تور دال کے خوردہ مارجن کو غیر معقول سطح پر نہ رکھا جائے۔
خوردہ صنعت کے کھلاڑیوں نے حکومت کے ساتھ مکمل تعاون کرنے کے عزم کا اظہار کیا اور یہ بھی یقین دلایا کہ دالوں کی قیمتوں کو کنٹرول میں رکھنے کے لیے تمام تر کوششیں کی جائیں گی۔
خوردہ ایسوسی ایشن اور بڑی منظم خوردہ تنظیموں کے ساتھ آج کی میٹنگ ان میٹنگوں کے سلسلے کا ایک حصہ ہے جو محکمہ نے دالوں کی ویلیو چین کے اسٹیک ہولڈروں کے ساتھ کی تھی تاکہ صارفین کے لیے دالوں کی دستیابی اور سستی قیمت کو یقینی بنایا جا سکے۔